Nuuts oet 2018
Nuuts oet 2015
Nuuts oet 2014
Nuuts oet 2013
Nuuts oet 2012
Nuuts oet 2011
Nuuts oet 2010
Nuuts oet 2009
Nuuts oet 2008
Nuuts oet 2007
Nuuts oet 2006
Nuuts oet 2005
Ein unieke gebäörtenis: Prins Niels I en Prins Bastiaan I
Ein unieke gebäörtenis in de historie van Repke Tepke, mer zeker auch väör de vastelaovendj in Limburg in het algemein. Niels Golsteijn is begin jannewarie oetgerope es Prins Niels I van V.V. de Aester Sjaelen Uul in Pey. Esof det nog neer genog woor is Bastiaan Vergoossen lès jannewarie oetgerope es Prins Bas I van C.V. de Aester oet Ech! Ein complete verrassing: tieë leeje van Repke Tepke, twieë mèn vanne fanfaar, twieë echte verenigingsminse en vastelaovesvierders pur sang. Allebei Prins, de eine van Pey en de angere van Ech. Waem haw det oeats gedach?
Het belaoftj eine geweldige vastelaovendj te waere. Natuurlijk zeen weer in Pey en Ech van de partie en doon oos stinkende bès om die twieë echte Prinsen van de vreuge tot de late uurkes bie te staon. Het is noe al ein jaor om noats mieë te vergaete. Jonges, proficiat, geneet dr van en maak eure druim waor.
En uiteraard sloete weer den auch aaf mit twieë sjieke spreuke: "Fanfaar of zate hermenie, wr zörge väör meziek en vastelaovesmelodie" (Prins Niels I) en "Gesjiedenisles weurtj dees daag neet gegaeve, want weer gaon noe same de vastelaovendj belaeve!" (Prins Bastiaan I).